**Petri Juhani Matikainen** (s. 7. tammikuuta 1967 Savonlinna) on entinen jääkiekkoilija ja nykyinen jääkiekkovalmentaja. Matikainen on kaksinkertainen Kalevi Numminen -palkinnon voittaja sekä kaksinkertainen maailmanmestari (U20 1987, A-maajoukkue 2011). Matikainen toimii tällä hetkellä itävaltalaisen Klagenfurter AC:n päävalmentajana. Klagenfurt voitti Matikaisen valmentamana monikansallisen ICE Hockey Leaguen mestaruuden kauden 2020–2021 päätteeksi.

Pelaajaura
----------

Matikainen pelasi aktiiviurallaan 270 liigaottelua Tapparan, JoKP:n ja KalPan riveissä vuosina 1987–1996. Pelipaikaltaan hän oli puolustaja. Matikainen keräsi liigaurallaan 83 tehopistettä (29+54). Hän pelasi uransa alussa kaksi kautta Kanadassa juniorisarja OHL:n Oshawa Generalsissa. Kausista jälkimmäisellä (1986–1987) hän oli voittamassa OHL:n mestaruutta J. Ross Robertson Cupia. Uransa lopun Matikainen pelasi Saksassa ja Itävallassa, jossa hän voitti kaksi hopeaa, kunnes lopetti pelaamisen keväällä 1999.

Matikaisen pelaajauran parhaita saavutuksia ovat alle 20-vuotiaiden MM-kulta 1987, OHL:n mestaruus sekä Tapparan joukkueessa voitettu SM-kulta keväällä 1988.

Valmentajaura
-------------

Pelaajauransa jälkeen Matikainen toimi poliisin tehtävissä, kunnes valmistui Vierumäen valmentajaopistosta vuonna 2002. Vuonna 2003 hän aloitti Lahden Pelicansin A-nuorten vastuuvalmentajana, josta hänet nostettiin yhden kauden jälkeen Pelicansin SM-liigajoukkueen päävalmentajaksi. Kauden 2004–2005 jälkeen hän siirtyi Espoo Bluesiin, jossa toimi aluksi apuvalmentajana kaudet 2005–2006 ja 2006–2007.

Talvella 2007 Blues kertoi, että Matikainen korvaa Kari Heikkilän joukkueen päävalmentajana kaudella 2007–2008. Blues sijoittui vuonna 2008 runkosarjan toiseksi, eteni pudotuspeleissä loppuotteluihin ja voitti lopulta hopeaa. Matikainen palkittiin SM-liigan päätösgaalassa kauden parhaana valmentajana. Syksyllä 2010 tiedettiin, että alkava neljäs kausi Bluesin peräsimessä jäisi Matikaisen viimeiseksi ja hänen seuraajansa tulisi olemaan kakkosvalmentajana toiminut Lauri Marjamäki. Matikainen päätti valmennusrupeamansa Espoossa hopeamitaleihin tehden samalla SM-liigan historiaa: koskaan aiemmin ei mikään joukkue ollut onnistunut raivaamaan tietään villi kortti -kierrokselta aina liigan loppuotteluihin asti. Hänet palkittiin SM-liigan päätösgaalassa kauden 2010–2011 parhaana valmentajana.

Vuonna 2011 Matikainen teki kaksivuotisen sopimuksen Helsingin IFK:n kanssa. Pesti HIFK:n päävalmentajana kesti kuitenkin vain yhden kauden, sillä vuonna 2012 hän siirtyi kolmivuotisella sopimuksella KHL-seura Avangard Omskin päävalmentajaksi. Avangard irtisanoi Matikaisen sopimuksen syyskuun 2013 puolivälissä, kesken kauden 2013–2014. Saman vuoden lokakuussa hän siirtyi Itävallan liigan Graz 99ersiin, jota valmensi loppukauden ajan. Syyskuussa 2014 Matikainen nimitettiin KHL-seura Slovan Bratislavan päävalmentajaksi. Keväällä 2015 Matikainen siirtyi kolmivuotisella sopimuksella SM-liiga-seura Lahden Pelicansin päävalmentajaksi. Kesällä 2018 Matikainen siirtyi Itävaltalaisen Klagenfurter AC valmentajaksi, 18/19 ja 20/21 kausilla Matikainen voitti monikansallisen (EBEL) ja (ICEHL) mestaruuden .

Matikainen on toiminut myös maajoukkuevalmentajana. Hän oli vuodet 2003–2005 ja 2006–2007 Suomen alle 20-vuotiaiden maajoukkueen apuvalmentaja sekä vuodet 2010–2012 Suomen A-maajoukkueen apuvalmentaja. Slovakian MM-kisoissa 2011 Matikainen oli valmentajana voittamassa Suomelle sen historian toista jääkiekon maailmanmestaruutta.

Lähteet
-------

1. ↑  Verohallinto
2. 1 2 3 4 5  Petri Matikainen *Elite Prospects*. Everysport Media Group AB.  (englanniksi)
3. ↑  Hämäläinen, Tuomas: Kiehtova valmennuspesti ulkomailta: Petri Matikainen suuntaa 90-luvun seuraansa *MTV Uutiset*.  4.5.2018. Viitattu 15.1.2019.
4. ↑  Suomalaisvalmentajat huuhtoivat kultaa Keski-Euroopassa – Raimo Summanen nostee pokaalia Sloveniassa, Petri Matikainen Itävallassa *Jatkoaika.com - Kaikki jääkiekosta*. Viitattu 25.4.2021.
5. ↑  Kiekkovalmentaja ja monet muut suomijulkkikset ovat poliiseja *MTV3.fi*.  9.1.2012. Viitattu 19.7.2012.
6. ↑  Kiekkovalmentaja ja monet muut suomijulkkikset ovat poliiseja *Urheilulehti.fi*.  24.1.2007. Viitattu 19.7.2012.
7. ↑  Bluesin komea runkosarja päättyi kotivoittoon *Keskisuomalainen*.  4.3.2008. Viitattu 19.7.2012. [vanhentunut linkki]
8. ↑  Petri Matikaisesta SM-liigan vuoden valmentaja *yle.fi*.  26.4.2008. Viitattu 19.7.2012.
9. ↑  Pitkän linjan Blues-mies nousee päävalmentajaksi Espoossa *Ilta-Sanomat*.  30.11.2009. Viitattu 19.7.2012.
10. ↑  Blues - "hullun" Petri Matikaisen joutsenlaulu *yle.fi*.  10.9.2010. Viitattu 19.7.2012.
11. ↑  HIFK Suomen mestariksi – 13 vuoden korpivaellus päättyi - katso! *MTV3.fi*.  18.4.2011. Viitattu 19.7.2012.
12. 1 2  Petri Matikainen HIFK:n päävalmentajaksi *SM-liiga.fi*.  23.5.2011.  Arkistoitu 27.7.2011. Viitattu 19.7.2012.
13. ↑  Laine, Sami: Petri Matikainen ja Omsk kolmivuotiseen sopimukseen *Yle Urheilu*.  19.7.2012. Viitattu 19.7.2012.
14. ↑  Laaksonen, Antti: Omsk antoi potkut Matikaiselle *Yle Urheilu*.  17.9.2013. Viitattu 24.9.2014.
15. ↑  Matikainen on Pelicansin uusi päävalmentaja. HS 16.3.2015. Viitattu 21.3.2015.
16. ↑  Leijonien kouluarvosanat: Neljä kympin pelaajaa *Yle Urheilu*.  16.5.2011. Viitattu 19.7.2012.


|  |  |  |
| --- | --- | --- |
| Edeltäjä:**Kari JalonenKai Suikkanen** | **Kalevi Numminen -palkinnon voittaja**20082011 | Seuraaja:**Risto DufvaJyrki Aho** |

|  |  |  |
| --- | --- | --- |
| Edeltäjä:**Petteri Sihvonen** | **Pelicansin päävalmentaja**2004–2005 | Seuraaja:**Jami Kauppi** |

|  |  |  |
| --- | --- | --- |
| Edeltäjä:**Kari Heikkilä** | **Bluesin päävalmentaja**2007–2011 | Seuraaja:**Lauri Marjamäki** |

|  |  |  |
| --- | --- | --- |
| Edeltäjä:**Kari Jalonen** | **HIFK:n päävalmentaja**2011–2012 | Seuraaja:**Pasi Sormunen** |

|  |  |  |
| --- | --- | --- |
| Edeltäjä:**Raimo Summanen** | **Avangard Omskin päävalmentaja**2012–2013 | Seuraaja:**Milos Riha** |

|  |  |  |
| --- | --- | --- |
| Edeltäjä:**Mario Richer** | **Graz 99ersin päävalmentaja**2013–2014 | Seuraaja:**Todd Bjorkstrand** |

|  |  |  |
| --- | --- | --- |
| Edeltäjä:**Rostislav Čada** | **Slovan Bratislavan päävalmentaja**2014–2015 | Seuraaja:**Miloš Říha** |

|  |  |  |
| --- | --- | --- |
| Edeltäjä:**Tomi Lämsä** | **Pelicansin päävalmentaja**2015–2018 | Seuraaja:**Ville Nieminen** |